《哭同年张经载黄门 其二》
明代·罗钦顺

朔风吹讣至，寒夜不成眠。邦国斯人泪，烟波寡妇船。

故山春寂寂，丹旐晚翩翩。自古谁无死，脂韦浪百年。

作者简介：（1465—1547） 明江西泰和人，字允升，号整庵。弘治六年进士。授编修，迁南京国子监司业，以实行教士。忤刘瑾，革职为民。瑾诛复官，累迁吏部右侍郎。世宗即位，擢吏部尚书，以与张璁、桂萼同朝为耻，辞归。家居二十年，潜心性理之学。初笃信佛学，后舍弃。认为博学、审问、慎思、明辨、笃行，废一不可，卒谥文庄。有《困知记》、《整庵存稿》。